ยืนยัน ยังไม่มีเปิดสมัครสอบตำรวจนายสิบ สายอำนวยการ เนื่องจากสถานการณ์โควิด-19
พันตำรวจเอก กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยว่า ศูนย์ต่อต้านข่าวปลอม สำนักงานตำรวจแห่งชาติ ตรวจพบการเผยแพร่ข้อมูล กรณีการเปิดสมัครสอบตำรวจนายสิบ สายอำนวยการ เริ่ม 9 - 30 สิงหาคม 2564 นั้น ทางกองการสอบ กองบัญชาการศึกษา สำนักงานตำรวจแห่งชาติ ได้ตรวจสอบและชี้แจงข้อเท็จจริงว่า การประชาสัมพันธ์ดังกล่าวเป็นข้อมูลเท็จ เนื่องจาก สถานการณ์การแพร่ระบาดของโรคโควิด-19 ในปัจจุบัน ทำให้ขณะนี้ยังไม่สามารถดำเนินการจัดสอบได้และยังไม่มีการเปิดรับสมัครใดๆ ในช่วงเวลานี้ตามที่กล่าวอ้าง โดยสามารถติดตามประกาศต่างๆ ได้ทางเว็บไซต์ www.policeadmission.org